“Ǹtondôbə a ngáliŋan eyə́gan ábuí ai běsōá.” 3Kadá bɔ̄ nâ: Éyə Ǹtondôbə Zambá miǹkunda a kɔ́bɔ̄ ná: Dúgán zu ábə ma, eyɔ̌ŋ tē maa mǎyi dúgan sɔ́ ábə̄ mínā. Ǹtondôbə miǹkunda énye a dzó Nálā. 4Tə myǎvū bēsōá yā bəprofɛ́d yā ókōbá bə́ ngálóe, bɔ́ ai bɔ́ nâ: "Éyə Ǹtondôbə miǹkunda a kɔ́bɔ̄ ná: Támán kódō á bə̄bə̂ məzěn báán nā ai bəbə̂ mim̀bɔán myáán, mí dúgan zu”, hədá ńdɔ bá ndzí kig bíe ngə́ ávōgolo, Ńtondôbə énye a kɔ́bɔ. 5Běsōá bə́ nə̄ vé ? Yə bəprofɛ́d bə́ ngə́nə́ bə́ tála ? 6Hədá, bibúg byáma ai məbénde mámā yā mə̄ ngávə́ bə̄síé báma bəprofɛ́d má ndzí sɔ̄ kíg kwí á bēsōá a ? Ńdɔ̄ bə́ ngádúgan sɔ́, bə́ mə̄mə́ évǔs, bɔ́ nâ: "Ǹtondôbə Zambá miǹkunda a ngásán naa a yi bəlan ai bía anə́ məzěn máán mə́ yii ai mim̀bɔán myáán, éyə̄ á fɔ̄ɔ̄ fə a ngábəlan ai bíā nálā."